Gary Burton
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1960 – 1980
Gary Burton er en amerikansk jazzmusiker, vibrafonist, komponist og orkesterleder. Han utgjør et naturlig ledd i en utvikling på vibrafonen som startet med Lionel Hampton og fortsatte med Milt Jackson.
Burton ble utdannet ved Berklee School of Music i Boston tidlig i 1960-årene, og har fra midten av 1970-årene undervist samme sted. I 1963–1966 spilte han i grupper ledet av George Shearing og Stan Getz, senere har han hatt egne smågrupper der en rekke av den samtidige jazzens mest interessante utøvere har vært med, blant andre bassistene Steve Swallow og Eberhard Weber og gitaristene Larry Coryell og Pat Metheny.Han har også med utrolige resultater arbeidet i duoformat med blant andre Chick Corea, Keith Jarrett og Steve Swallow. Blant hans album kan nevnes Duster (1967), Times Square (1978), Times Like These (1988), Like Minds (1998), Libertango – The Music of Astor Piazzolla (2000) og For Hamp, Red, Bags, and Cal (2001). Les mer i Store norske leksikon jazz Eksterne lenker Gary Burton